11. lipnja u Domovinskom ratu

**Domovinski rat po nadnevcima**: 11. lipnja u Domovinskom ratu.

- Inspektori saveznog SUP-a i predstavnici JNA pri posjetu mjestima šibenske općine ni jednom riječju ne spominju teror kninskih "martićevaca".

**- Militantni Srbi uz povike "Ovo je Srbija" zauzeli u Krnjaku nedaleko Karlovca pogon zagrebačke tvornice "Kraš".**

- Srbijanska milicija sve češće preko Dunava upada na područje Hrvatske, najčešće kod Iloka.

**- Četnički vojvoda Šešelj s mitinga u Prištini pozvao Slovence da se što prije odcijepe od Jugoslavije, kako bi Srbija imala 1,5 milijuna neprijatelja manje.**

- U Skupštini BiH u Sarajevu rečeno da gotovo nije više nitko ne poštuje službenu vlast te republike.

**Pronađen u Dunavu leš Vukašina Šoškočanina, "komandira obrane" Borova Sela, koji se na srbijanskoj televiziji hvalio kako je ubio šest Hrvata, a da će, ako treba, ubit ih "još 606".**

**- HVO u žestokom naletu razbio četnička uporišta na Humu, Orlovcu, Vardi i oslobodio naselje Jasenicu, čime je razbijen neprijateljski obruč oko Mostara.**

- Nakon što je Italija donijela "Zakon Boniver", talijanska manjina se u Istri rapidno povećava.

**- Četnici iz spomen-grobnice, pretvorene u bunker, razarali Čapljinu.**

- Papa Ivan Pavao II imenovao msgr. dr. Ratka Perića pomoćnim biskupom Mostarsko-duvanjske biskupije.

- Inflacija u Srbiji 200.000 posto.

- U Beogradu održano prvo zasjedanje "Vijeća republika treće Jugoslavije", tzv. SRJ.

- SAD i Njemačka traže da se tzv. SRJ isključi iz svih najvažnijih međunarodnih institucija.

- Napadnut konvoj UNPROFOR-a za Sarajevo iz pješačkog oružja, te zadržan u srpskom uporištu Lukavica, javili izvori pri UN.

- Muslimanska ofenziva u srednjoj Bosni nastavlja se nesmanjenom žestinom - u Vitezu ubijeno sedmero djece.

- Britansko ministarstvo obrane potvrdilo u Londonu da su britanski pripadnici UNPROFOR-a iz pratnje humanitarnog konvoja na putu za Tuzlu ubili trojicu pripadnika hrvatskih oružanih postrojbi.

- Predsjednik BiH Alija Izetbegović pripisao bosanskim Hrvatima odgovornost za silovite sukobe između muslimanskih i hrvatskih snaga u središnjoj Bosni.

- Predsjednik vlade BiH dr. Jadranko Prlić uputio u povodu muslimanskih zločina nad Hrvatima u srednjoj Bosni pismo Ghaliju, Owenu, Stoltenbergu, Ogati i Valentiću u kojemu traži da Muslimani prekinu borbe.

- Zasjedanje NATO-a u Ateni potvrdilo zapadnu popustljivost prema Srbima, jer se prave kompenzacije na račun Hrvatske.

- Tretman Milana Martića na Konferenciji o bivšoj Jugoslaviji u Ženevi umalo je izazvao diplomatski skandal jer mu je u tri dana čak četiri puta omogućeno da stane za govornicu UN-a, a Akashi je čak čekao da Martić završi govor novinarima.

- Na velikoj svečanosti u Osijeku predsjednik Tuđman otvorio novi most preko rijeke Drave, a osiječko-baranjski župan Branimir Glavaš naglasio da otvaranje mosta znači spajanje ljudi sa slobodnog i okupiranog dijela Hrvatske, te čvrstu vezu tih dvaju dijelova hrvatske.

- Gradonačelnik Sarajeva dr. Tarik Kupusović najavio deblokadu Sarajeva do 25. studenog, pregovorima ili vojnim putem, jer Sarajlije četvrtu zimu neće dočekati u blokadi.

- Srbija i dalje potajno pomaže bosanskim Srbima, prenosi izjave američkih i europskih dužnosnika kojima su dostupni obavještajni podaci "New York Times".

- Ghali predlaže Vijeću sigurnosti da u BiH pošalje novih 12.500 vojnika (snage za brzo djelovanje). Time bi se broj "plavih kaciga" na prostoru bivše Jugoslavije povećao sa sadašnjih 44.870 na 57.370.

- UNHCR predao konvoj hrane namijenjen Žepi bosanskim Srbima, nakon što su ga oni tri dana blokirali.

- Nakon imenovanja Carla Bildta za novog posrednika EU za bivšu Jugoslaviju, ruski ministar vanjskih poslova Kozirev izrazio veliko zadovoljstvo, naglašavajući Šveđaninovu "neutralnost".

- Bosanski Srbi cijele noći napadali vozila koja su igmanskom cestom pokušavala ući i izaći iz Sarajeva, a kad su pogodili jedan kamion, koji je izgorio, cesta je postala neprohodna.

- U Oslu nije potpisan ugovor o subregionalnoj kontroli naoružanja između Hrvatske, BiH, "SRJ", Federacije BiH i "Republike Srpske", jer se Sarajevo protivi da se "RS" tretira kao ravnopravna stranka potpisnica.

## Izvori

* Hrvatski informativni centar *Hrvatski spomenar: 11. lipnja - 20. svibnja*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.